**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2021

**REFERAT DE APROBARE**

**la proiectul de hotărâre privind aprobarea acordului de colaborare între municipiul Câmpulung Moldovenesc și Asociația XS MOTORSPORT în vederea organizării evenimentului „RALIUL BUCOVINEI 2021”**

 Din perspectiva preocupării actuale pentru promovarea municipiului nostru, administrația este deschisă la propuneri de genul celei avansate de Asociația XS MOTORSPORT, reprezentată de Codreanu Dan, prin care ne-a solicitat sprijinul logistic și financiar în vederea organizării evenimentului **„RALIUL BUCOVINEI 2021”**.

 Organizat pentru prima dată în municipiul nostru, evenimentul se va desfășura în perioada 17-18 aprilie, fiind a treia etapă din Campionatul Național de Raliuri „New Entry” sub egida Federației Române de Automobilism Sportiv.

Competiția este reprezentată de un circuit închis în interiorul orașului Suceava, Parcul service va fi instalat pe platoul central din municipiul nostru cât și unul în exterior pe raza localității Sucevița urmând ca toți concurenții să parcurgă același traseu pe rând și să obțină cel mai bun timp.

 Parteneri in organizarea acestui amplu eveniment sunt : Federația Română de Automobilism Sportiv, Asociația XS MOTORSPORT, Municipiul Câmpulung Moldovenesc, Municipiul Suceava și Consiliul Județean Suceava.

 Având în vedere costurile mari pentru organizarea acestui eveniment, asociația solicită municipalității un sprijin financiar în valoare de 70.000 lei.

Astfel, sprijinul financiar al municipiului în organizarea acestui eveniment se materializează prin:

-contractarea serviciilor de cazare si masă pentru aprox. 300 de persoane (arbitri, oficiali FRAS, organizatori, sportivi);

-contractarea serviciilor de publicitate – bannere stradale, afișe, flyere, colantare mașini;

-achiziționarea de cupe/trofee pentru câștigători.

 Apreciem că organizarea unui astfel de eveniment, contribuie la diversificarea activităților sportive din municipiul nostru precum și promovarea acestuia ca promotor al unor evenimente sportive amploare.

 Cu aceste precizări, inițiez prezentul proiect de hotărâre pe care îl supun spre dezbatere și aprobare Consiliului local.

**PRIMAR,**

**Negură Mihăiță**